सांजरवास में नहीं होगा मृत्यु भोज और बजेगा डीजे
पालड़ी में डीजे बजाने पर 51 हजार रुपये जुर्माना
गांवसांजरवास में बुधवार को एक पंचायत का आयोजन किया गया। इसमें सभी बिरादरियों वर्गों के लोगों ने हिस्सा लिया। इसकी अध्यक्षता ठाकुर राम कुमार सिंह ने की। इस दौरान विभिन्न सामाजिक विषयों पर चर्चा की गई। पंचायत में चर्चा का मुद्दा वर्तमान में समाज में मृत्यु भोज पर रोक लगाने सहित विभिन्न मांगलिक अवसरों पर डीजे तथा फ्लोर डीजे बंद करने, ताश जुआ पूरी तरह से गांव के सार्वजनिक स्थानों सहित गांव के बस स्टैंड पर खेलने पर पूरी रोक, गांव की सीमा में वाहन में लगे तेज आवाज के टेपरिकार्डर को बजाने पर पूर्ण प्रतिबंध, राजकीय स्कूलों के सामने आसपास युवाओं के जमावड़े पर पूर्णतया रोक इत्यादि का सर्वसम्मति से फैसले लिए गए।
पंचायत को बतौर मुख्य वक्ता संबोधित करते हुए पूर्व सरपंच सतेंदर परमार, जगदीश प्रधान पूर्व सरपंच, सतीश शर्मा, ईश्वर शर्मा, सूबेदार रणजीत सिंह, मास्टर ओमप्रकाश, ठाकुर बलजीत सिंह, चरण सिंह पूर्व सरपंच, कैप्टन उदयवीर सिंह आदि ने कहा कि आज समाज में कई कुरीतियों का फैलाव बहुत तेजी से होता जा रहा है। मृत्यु भोज का कोई ऐसा प्रमाण हमारे विभिन्न ग्रंथों में नहीं मिलता कि इसे किसी के निधन हो जाने के बाद अवश्य ही किया जाएं। बल्कि इसकी जगह केवल आपसी बिरादरी का मिलकर शोक संतप्त परिवार की मदद करना उसे उस दुख की घड़ी से निकालने में मदद करना ही हर जगह उल्लेखित है।
मृत्यु भोज एक ऐसी प्रक्रिया है जिसे कि बंद होना ही चाहिए, किसी भी आर्थिक रूप से कमजोर स्थिति वाले परिवार के लिए यह एक ऐसा आयोजन बन कर रह जाता है जिसका कई बार परिवार के अन्य सदस्य जीवन भर कर्जा ही चुकाते रह जाते है। वक्ताओं ने कहा कि हमारी संस्कृति में मृत्यु के उपरांत ब्रह्म भोज जिसमें कि 11 ब्राह्मणों को भोजन करवाना ही शामिल है को कई जगह वर्णित करते हुए इसे ही मृत्यु भोज माना गया है। उन्होंने आगे कहा कि आज युवा पीढ़ी सहित बहुत बड़ा हिस्से में विभिन्न मांगलिक अवसरों पर डीजे एवं फ्लोर डीजे को बजाने का प्रचलन बढ़ता जा रहा है, जो केवल मात्र पश्चिमी सभ्यता की फूहड़ नकल मात्र है। इसके अतिरिक्त डीजे आदि पर कई बार शराब अन्य नशे में आपस में झगड़ा हो जाना इसका हद से बहुत ज्यादा बढ़ जाना भी हो जाता है यहां कि इनमें जान पर बन आने की नौबत जाती है। इस दौरान पंचायत ने फैसला लिया कि इन दोनों पर पूर्ण प्रतिबंध लगाए जाने के साथ अगर कोई इसका उल्लंघन करता है कि उसका सामाजिक बहिष्कार किया जाएगा आर्थिक दंड भी दिया जाएगा। इस दौरान पंचायत में नंबरदार दशरथ, नंबरदार शिव नरेश, मास्टर कंवरपाल चौहान, रामप्रसाद शर्मा, पवन सेठ, विनोद सेठ, हरपाल चौहान, धर्मपाल, महेंद्र, जयपाल, सुरजपाल, भूप सिंह, मास्टर संदीप, ओमपाल ठेकेदार आिद थे।
गांव सांजरवास में सामाजिक मुद्दों को लेकर आयोजित सर्वजातीय पंचायत को संबोधित करते पूर्व सरपंच सत्यंद्र परमार।
hin_Deva hin_Deva hin_Deva hin_Deva hin_Deva hin_Deva